《学中与诸公饮酒分韵得晴字》
明代·郑真

藻頖波光漾午晴，煌煌庠序蔼簪缨。樽前未觉刘伶醉，席上还推许劭评。

翠釜传庖夸禁脔，银刀斫鲙胜侯鲭。斯文共际千年运，儗咏菁莪乐太平。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。